smcproject/ml-wiki-sentences huggingface dataset:
ബൊവൈൻ സ്പോഞ്ചിഫോം എൻസഫലോപതി (BSE) എന്നറിയപ്പെടുന്ന ഈ രോഗം ബാധിക്കുന്ന മാടുകളുടെ തലച്ചോർ തുളവീണ് ദ്രവിച്ച്, മാടുകൾ വെകിളിയെടുത്ത് ചാവുകയാണ് ചെയ്യുക.
മനുഷ്യനിൽ രോഗത്തിന്റെ പ്രഭാവം
ഈ രോഗത്തിന്റെ മനുഷ്യ വകഭേദമാണ് ക്രൂസ്ഫെൽറ്റ് ജേക്കബ് രോഗം(CJD ).
ജനിതകവൈകല്യം മൂലം ലക്ഷങ്ങളിലൊരാളെമാത്രം ബാ‍ധിക്കുന്ന ഈ മാരകരോഗത്തിന്റെ പുതിയൊരു ജനിതക വകഭേദം , ഭ്രാന്തിപ്പശുരോഗം ബാധിച്ച മാടുകളുടെ മാംസം കഴിക്കുകവഴി മനുഷ്യനെ ബാധിക്കാനാരംഭിച്ചതാണ് പുതിയൊരു പകർച്ചവ്യാധിയായി മാറിയത്.
വേരിയന്റ് ക്രൂസ്ഫെൽറ്റ് ജേക്കബ് രോഗം(VCJD) എന്നു പേരു നൽകിയിട്ടുള്ള ഈ മാരകരോഗം ആദ്യമായി ബ്രിട്ടനിൽ പ്രത്യക്ഷപ്പെട്ടത് 1996 ലാണ്.
തലച്ചോർ ദ്രവിച്ച് തുളവീണ് രോഗി മരിക്കാൻ ഇടയാക്കുന്ന ഈ രോഗം വൈദ്യശാസ്ത്രത്തിന് ഇപ്പോളും വെല്ലുവിളിയാണ്.1996 -2002 കാലത്ത് 129 കേസുകൾ ബ്രിട്ടനിൽ സ്ഥിരീകരിച്ചിട്ടുണ്ട്.
രോഗാണുക്കളല്ല രോഗകാരി എന്നതാണ് ഈ ആരോഗ്യപ്രശ്നത്തിന്റെ പ്രത്യേകത.
പ്രയോണുകൾ എന്നറിയപ്പെടുന്ന വികല പ്രോട്ടീനുകളാണ് രോഗം പകരാനിടയാക്കുന്നത്.
അതിനാൽ,മാംസം വേവിച്ചുകഴിച്ചാലും രോഗബാധ തടയാനാവില്ല അവലംബം
മാതൃഭൂമി ഹരിശ്രീ
ഭ്രൂണസ്ഥാപനം Implantation (embryology) Implantation as one of the early stages of human embryonic development Carnegie stage 3 Days 5–9 Gives rise to Gastrula
ഭ്രൂണസ്ഥാപനം അഥവാ ഇംപ്ലാന്റേഷൻ ( നിഡേഷൻ ) എന്നത് സസ്തനികളുടെ ഭ്രൂണ വികാസത്തിന്റെ ഘട്ടമാണ്, അതിൽ ബ്ലാസ്റ്റോസിസ്റ്റ് ഭ്രൂണമായി വിരിഞ്ഞ് സ്ത്രീയുടെ ഗര്ഭപാത്രത്തിന്റെ ഭിത്തിയിൽ ഒട്ടിപ്പിടിക്കുകയും ഉള്ളിലേയ്ക്ക് സ്ഥാപിക്കപ്പെടുകയും ചെയ്യുന്നു.
ഗർഭാവസ്ഥയുടെ ആദ്യ ഘട്ടമാണ് ഇത്.
ഇത് വിജയിക്കുമ്പോൾ സ്ത്രീ ഗർഭിണിയായി കണക്കാക്കപ്പെടുന്നു.
ഒരു സ്ത്രീയിൽ, ഗർഭാവസ്ഥ പരിശോധനയിൽ ഹ്യൂമൻ കോറിയോണിക് ഗോണഡോട്രോപിൻ (എച്ച്സിജി) വർദ്ധിച്ച അളവിലുള്ള സാന്നിദ്ധ്യം വെച്ചുപിടിപ്പിച്ച ഭ്രൂണം കണ്ടെത്തുന്നു.
ഇംപ്ലാന്റ് ചെയ്ത ഭ്രൂണത്തിന് വളരാൻ ഓക്സിജനും പോഷകങ്ങളും ലഭിക്കും.
ട്രോഫോബ്ലാസ്റ്റ് സെല്ലുകളുടെ തരത്തിലും പ്ലാസന്റയുടെ വിവിധ ഇനം സസ്തനികളിലുടനീളമുള്ള ഘടനയിലും വിപുലമായ വ്യത്യാസമുണ്ട്.
പ്ലാസന്റേഷനു മുമ്പുള്ള രണ്ട് പ്രീ-ഇംപ്ലാന്റേഷൻ ഘട്ടങ്ങൾ ഉൾപ്പെടെ, ഇംപ്ലാന്റേഷന്റെ അംഗീകൃത അഞ്ച് ഘട്ടങ്ങളിൽ, ആദ്യത്തെ നാലെണ്ണം സ്പീഷിസിലുടനീളം സമാനമാണ്.
മൈഗ്രേഷനും ഹാച്ചിംഗും, പ്രീ-കോൺടാക്റ്റ്, അറ്റാച്ച്‌മെന്റ്, അഡീഷൻ, അധിനിവേശം എന്നിവയാണ് അഞ്ച് ഘട്ടങ്ങൾ.
ഇംപ്ലാന്റേഷന് മുമ്പുള്ള രണ്ട് ഘട്ടങ്ങൾ പ്രീ-ഇംപ്ലാന്റേഷൻ ഭ്രൂണവുമായി ബന്ധപ്പെട്ടിരിക്കുന്നു.
റഫറൻസുകൾ ↑ {{ cite journal }} :  CS1 maint: unflagged free DOI ( link ) 1 2 1 2 ↑ ↑
ഭ്രൂണം ഭ്രൂണം ഏഴാഴ്ച പ്രായമുള്ള ഒരു മനുഷ്യ ഭ്രൂണം
ഒരു ബഹുകോശ ജീവിയുടെ വികാസത്തിന്റെ പ്രാരംഭ ഘട്ടമാണ് ഭ്രൂണം .
ബീജസങ്കലനം നടന്ന അണ്ഡം ( സിക്താണ്ഡം ) വികാസം പ്രാപിക്കുന്നതിന്റെ ആദ്യ ഘട്ടമാണ്.
മനുഷ്യരിൽ ബീജസങ്കലനത്തിനു ശേഷം ഏകദേശം ഒമ്പതാം ആഴ്ച വരെ ഭ്രൂണം എന്നും തുടർന്ന് ജനനം വരെ  അതിനെ ഗർഭസ്ഥ ശിശു എന്ന് വിളിക്കുന്നു.
ഒരു ഭ്രൂണത്തിന്റെ വികസനം വിവിധ ഘട്ടങ്ങളിലൂടെ കടന്നുപോകുന്നു: ബ്ലാസ്റ്റുല (പ്രാരംഭ ഘട്ടം) - ബ്ലാസ്റ്റുലയിൽ കോശങ്ങളുടെ പൊള്ളയായ ബ്ലാസ്റ്റോമിയറും ആന്തരിക ദ്രാവകം നിറഞ്ഞ ഒരു അറയായ ബ്ലാസ്റ്റോകോയലും ഉൾപ്പെടുന്നു.
ഗ്യാസ്ട്രുല - കോശങ്ങളുടെ മൈഗ്രേഷൻ.
മോർഫോജെനിസിസ് - ടിഷ്യു വ്യത്യാസം.
ഭ്രൂണത്തിന്റെ വികാസത്തെ എംബ്രിയോജെനിസിസ് എന്നും ഭ്രൂണങ്ങളെക്കുറിച്ചുള്ള പഠനത്തെ ഭ്രൂണശാസ്ത്രം എന്നും പറയുന്നു.
ഗര്ഭപാത്രത്തിന്റെ എൻഡോമെട്രിയൽ പാളിയിൽ ഘടിപ്പിക്കുന്നതിന് മുമ്പ് സസ്തനി ബ്ലാസ്റ്റോസിസ്റ്റ് വിരിയുന്നു .
ഒരിക്കൽ ഇംപ്ലാന്റ് ചെയ്ത ഭ്രൂണം ഗ്യാസ്ട്രലേഷൻ , ന്യൂറലേഷൻ , ഓർഗാനോജെനിസിസ് എന്നിവയുടെ അടുത്ത ഘട്ടങ്ങളിലൂടെ അതിന്റെ വികസനം തുടരും.
ശരീരത്തിന്റെ വിവിധ ഭാഗങ്ങളിൽ രൂപം കൊള്ളുന്ന മൂന്ന് ബീജ പാളികളുടെ രൂപവത്കരണമാണ് ഗ്യാസ്ട്രലേഷൻ.
ന്യൂറലേഷൻ നാഡീവ്യവസ്ഥയെ രൂപപ്പെടുത്തുന്നു, ശരീരത്തിലെ വിവിധ ടിഷ്യൂകളുടെയും അവയവങ്ങളുടെയും വികാസമാണ് ഓർഗാനോജെനിസിസ്.
ഭ്രാതൃത്വം
ഭ്രാതൃത്വം ( ആംഗലേയം : fraternity) എന്ന പദം യഥാർത്ഥത്തിൽ അർഥമാക്കുന്നത് "സഹോദരബന്ധം" അഥവാ സാഹോദര്യം ആണ്.
ആംഗലേയഭാഷയിൽ ഉപയോഗിക്കുന്ന fraternity എന്ന പദത്തിന് പഴയകാല ആംഗലേയത്തിൽ സാഹോദര്യം എന്നു മാത്രമായിരുന്നു അർഥമെങ്കിലും CE14-ന്റെ മധ്യത്തോടെ "സുഹൃത്തുക്കളുടെ കൂട്ടം", "പ്രത്യേക ഉദ്ദേശ്യത്തിനു വേണ്ടിയുള്ള കൂട്ടായ്മ" എന്നിങ്ങനെയുള്ള അർഥങ്ങളും സിദ്ധിച്ചു.
മധ്യകാല ആംഗലേയത്തിൽ 
"ഒരേ തരത്തിലുള്ള വ്യക്തികളുടെ വർഗം" എന്ന അർഥത്തിലും fraternity എന്ന പദം ഉപയോഗിക്കപ്പെട്ടു.
"എല്ലാ മനുഷ്യരെയും ഒന്നിപ്പിക്കുന്ന വികാരം" എന്ന അർഥത്തിലും മധ്യകാല ആംഗലേയത്തിൽ fraternity എന്ന പദം പ്രയോഗിക്കപ്പെട്ടിരുന്നു.
ഭ്രാന്തിമാൻ (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
==ലക്ഷണം== ഒന്നുകണ്ടിട്ടുമറ്റൊന്നായ്
ഭ്രമിക്കുന്നത് ഭ്രാന്തിമാൻ
സ്മൃതിമാൻ , ഭ്രാന്തിമാൻ, സസന്ദേഹം എന്നീ മൂന്ന് അലങ്കാരങ്ങൾക്കും ഒരേ ലക്ഷണമാണ്‌ ഭാഷാഭൂഷണത്തിൽ വിവരിച്ചിരിക്കുന്നത് ലക്ഷണം സാദൃശ്യത്താൽ സ്മൃതി, ഭ്രാന്തി
സന്ദേഹങ്ങൾ കഥിക്കുകിൽ
സ്മൃതിമാൻ, ഭ്രാന്തിമാൻ പിന്നെ
സസന്ദേഹവുമായിടും കാവ്യാലങ്കാരങ്ങൾ
കുലത്തിനോ വംശത്തിനോ ചേരാത്ത പ്രവൃത്തിമൂലം പുറന്തള്ളപ്പെട്ട സ്ഥിതിയെ ആണ് ഭ്രഷ്ട് എന്നു വിളിക്കുന്നത് .
പണ്ട് കാലത്ത് ബ്രാഹ്മണ സമുദായങ്ങളിൽ കണ്ടു വന്നിരുന്ന ഈ പ്രവൃത്തിയെ ഭ്രഷ്ട് കല്പിക്കുക അഥവാ പടിയടച്ചു പിണ്ഡം വക്കുക എന്നും പറഞ്ഞിരുന്നു.
ഒരു കുടുംബത്തിനുവേണ്ടി ഒരു വ്യക്തിയെ ഒഴിവാക്കുക എന്നതാണ് ഈ ആചാരത്തിന്റെ തത്വം.
ജ്ഞാതിശാസ്യം എന്നും അടിയപ്പെടുന്നു.
(ജ്ഞാതി-ബന്ധു)ബന്ധുക്കളിൽ നിന്നുള്ള ശിക്ഷ എന്നർത്ഥം.
ഭ്രൂണവിത്തുകോശങ്ങൾ
ഭ്രൂണ വിത്തു കോശങ്ങൾ അഥവാ എമ്പരയോണിക് സ്റ്റം സെൽസ് ജീവികളുടെ ഭ്രൂണ വളർച്ചയിൽ എല്ലാ തരം കൊശ വിഭാഗങ്ങളും ഉത്പാദിക്കാൻ കഴിവുള്ള പ്രജനനാ കോശങ്ങൾ അഥവാ വിത്തു കോശങ്ങൾ ആണ് .
ഭ്രൂണ വിത്തു കോശങ്ങൾക്ക് ക്രമാതീതമായ മാറ്റങ്ങൾ വരുന്നതിൽ നിന്നാണ് ഭ്രൂണ വളർച്ച ആരംഭിക്കുന്നത് .
എന്ടോഡ്രം എക്ടോഡ്രം മെസോഡ്രം എന്നി മൂന്ന് ആദ്യ പ്രതലങ്ങൾ നിർമ്മിക്കപ്പെടുകയും അവയിൽ നിന്ന് മറ്റു കോശഘടനകൾ ഉത്ഭവിക്കുകയും ചെയുന്നു.
ഭ്രൂണ വിത്തു കോശങ്ങൾക്ക് ശാസ്ത്രീയമായ ഒത്തിരി ഉപയോഗങ്ങൾ ഉണ്ട് .
മനുഷ്യ ശരീരത്തിലെ എല്ലാ തരം കോശങ്ങൾ സൃഷ്ടിക്കാൻ കഴിവുള്ളതിനാൽ ഇവ ഉപഗയോചിച്ചു ആവശ്യമുള്ള രോഗികൾക്ക് രക്തം, ലിവർ, പാൻക്രിയാസ് പോലുള്ള കോശഘടനകൾ കൃത്രിമമായി ഉണ്ടാക്കി മാറ്റിവയ്ക്കാൻ സാധിക്കും.
വിത്തു കോശങ്ങളിൽ ജനിതക മാറ്റങ്ങൾ വരുത്തുന്നതിലൂടെ രോഗ കാരണമായ ജീനുകൾ മാറ്റാനുള്ള  ശ്രമത്തിലാണ് ശാസ്ത്രജ്ഞർ.
ചൈനയിൽ ഇതുമായി സംബന്ധിച്ച പരീക്ഷണങ്ങൾ ഈയിടെ ഒത്തിരി വിവാദങ്ങ്ൾക്ക്  കാരണമായി [1] .
[https://www.mathrubhumi.com/health/news/first-gene-edited-babies-claimed-in-china-1.3342263 ] ↑
മസ്നവി
വിഖ്യാത സൂഫി ചിന്തകനും പേർഷ്യൻ കവിയും ദാർശനികനുമൊക്കെയായിരുന്ന ജലാലുദ്ദീൻ റൂമിയുടെ ഏറ്റവും പ്രശസ്തമായ രചനയാണ് ദേറി പേർഷ്യൻ ഭാഷയിൽ രചിക്കപ്പെട്ട  ബൃഹത്ത് കാവ്യമായ മസ്നവി .
മസ്നവി എ മഅനവി എന്നാണ് മുഴുവൻ പേര്.
മസ്നവിയുടെ മൂലഭാഷയിലുള്ള ഒരു പഴയ കടലാസ്സ് പ്രതി, Shiraz, 1479.
മസ്നവി എന്നാൽ ഈരടികൾ എന്നർത്ഥം.
അന്ത്യ പ്രാസമുള്ള ഈരടികളയാണ്  മസ്നവികൾ എന്നു പറയുന്നത്.
മഅനവി എന്നാൽ അഗാധമായ ജ്ഞാനം , ശ്രേഷ്ഠമായ ഉൾക്കാഴ്ച്ച എന്നൊക്കെയും.
ജ്ഞാനം വീശുന്ന ഈരടികൾ എന്ന് വിവക്ഷ.
ഗ്രന്ഥ രൂപം
നിത്യ ജീവിതത്തിൽ പ്രചരിതമായിരുന്ന നാടൻ കഥകളും, സംഭവങ്ങളും , ഖുർആനിൽ നിന്നും ഹദീസുകളിൽ നിന്നും എnടുത്ത സാരോപദേശ വിവരണങ്ങളും കാവ്യാത്മകമായി  പുനരാവിഷക്കരിക്കുകയാണ് റൂമി ഇവിടെ.
അവയ്ക്കെല്ലാം ഒരോ ഗുണ പാഠങ്ങളും നൽക്കുന്നു.
എന്നാൽ ഈ വ്യാഖ്യാനങ്ങൾക്കെല്ലാം റൂമി നൽകുന്നത് ഒരു സൂഫി കാഴ്ച്ചപാടാണ് .
ഒരിടത്ത് സമാധാനമായി ഇരുന്ന് ജീവിതം എന്ത് അതിന്റെ അർത്ഥമെന്ത് എന്ന് ആലോചിക്കാൻ തയ്യാറുള്ള ആരും വായിച്ചിരിക്കേണ്ടുന്ന കൃതി എന്ന് മസ്നവി വിശേഷിക്കപ്പെട്ടിട്ടുണ്ട്.
മൂലഭാഷയായ പാഴ്സിയിൽ നിന്നും നേരിട്ടുള്ള വിവർത്തനം.
ആറു വോള്യങ്ങളിലായി ഇരുപത്തിയേഴായിരത്തോളം വരികളുൾക്കൊള്ളുന്നതും പതിമൂന്നാം ശതകത്തിൽ പാഴ്‌സിഭാഷയിൽ സൂഫികവി ജലാലുദ്ദീൻ റൂമി രചിച്ചതുമായ മസ്‌നവി എന്ന ബൃഹദ്ഗ്രന്ഥത്തിൽ നിന്നുള്ള ആദ്യത്തെ നാനൂറിൽപ്പരം വരികളുടെ പദ്യപരിഭാഷയും വിശദമായ ആസ്വാദനവും.
പരിഭാഷ, വ്യാഖ്യാനം: സി.ഹംസ രചനാചരിത്രം
തന്റെ ജീവിതത്തിന്റെ അവസാനത്തെ പതിനഞ്ച് വർങ്ങളിലായിട്ടാണ് ഈ മഹാ കാവ്യം റൂമി രചിക്കുന്നത്.
(രചന കാലം 1258-1273) .
അവസാന ഭാഗം പൂർത്തീകരിക്കും മുമ്പ് തന്റെ 67ആം വയസ്സിൽ റൂമി മരണമടയുകയുണ്ടായി.
റൂമിയുടെ മുൻ തലമുറക്കാരായിരുന്ന സൂഫി ശ്രേഷ്ഠരായ സനായിയുടേയും, ഫരീദ് അത്താറിന്റേയും കൃതികൾ റൂമിയുടെ ശിഷ്യർ ഭക്തിപൂർവ്വം വായിക്കുകയും അതിൽ രമിക്കുകയും ചെയ്യുന്നുണ്ട്.
ആ നിലവാരമുള്ള ഒരു കൃതി രചിക്കാൻ റൂമിയുടെ ശിഷ്യ പ്രധാനിയായ ഹുസാമുദ്ദീൻ ആവശ്യപ്പെട്ടത് പ്രകാരമാണത്രെ റൂമി മസ്നവിയുടെ രചനയിലേർപ്പെട്ടത്ത്.
ചർച്ചാവിഷയങ്ങൾ 
ആദ്യ രണ്ട് പുസ്തകങ്ങൾ ലോകീക ജീവിതത്തെയും ആത്മാവിന്റെ ദോഷൈക പ്രവണതേയും ആത്മവഞ്ചന എന്നീ വിഷയങ്ങളെ പരാമർശിക്കുന്നു.
അടുത്ത രണ്ട് പുസ്തകങ്ങൾ യുക്തി ജ്ഞാനം എന്നീ വിഷയങ്ങളെ പറ്റിയാണ്.
ഇവിടെ ബൈബിളിലേയും ഖുർആനിലേയും മൂസാ അഥവാ മോശ പ്രവചകനെ റൂമി പ്രിതീകത്മകമായി ചിത്രീകരിക്കുന്നു.
ഒടുവിലത്തെ രണ്ട് പുസ്ത്കങ്ങൾ ഭൗതികതെയെ നിരാകരിച്ചു കൊണ്ടല്ലാതെ ദൈവപ്രാപ്ത്തി സാധ്യമല്ല എന്ന് സ്ഥാപിക്കാൻ റൂമി ശ്രമിക്കുന്നു.
25000 തിനുമേൽ വരികളുള്ള ബൃഹത്ത് കാവ്യമാണ് മസ്നവി .
അതിനാൽ തന്നെ അദ്യാവസാനം വരെ ഒരേ അവതരണ ശൈലി ഒഴിവാക്കാൻ റൂമി ശ്രദ്ധിച്ചിരിക്കുന്നു.
പല ശബ്ദങ്ങളാണ്  വൈവിധ്യത്തിനായി റൂമി തിരിഞ്ഞെടുത്തത്.
അതിൽ ചിലത് ഇവയാണ്.
ഗ്രന്ഥകർത്താ ശബ്ദം – ഉപദേശ രൂപേണ ഗ്രന്ഥക്കാരൻ അല്ലെങ്കിൽ സൂഫി ഗുരു പറയുന്നു.
കാഥിക ശബ്ദം- ഇടയ്ക്കിടെ കഥകളും ചെറു  വിവരണങ്ങളും  കടന്നു വരുന്നു.
ഒരു ക്ഥ പറച്ചിലിന്റെ രൂപത്തിലേക്ക് പെട്ടെന്ന് ഒഴുക്ക് മാറുന്നു ഉപമാ ശബ്ദം- ഉപമകളിലൂടെ കാര്യങ്ങൾ വിവരിക്കുന്ന രീതി പലപ്പോഴും റൂമി  സ്വീകരിക്കുന്നു സംഭാഷണ രീതി- കഥാ പാത്രങ്ങളെ കൊണ്ട് സംസാരിപ്പിച്ച് ആശയങ്ങൾ അവതരിപ്പിക്കുന്നു ധർമ്മോപദേശം : ഖുർ ആനിൽ നിന്നും  ഹദീസിൽ നിന്നും  പാഠങ്ങൾ ഇദ്ധരിക്കുന്ന രീതി ചോദ്യ ശൈലി; പലപ്പോഴും ചോദ്യം ചോദിച്ച് കൊണ്ട് ഉത്തരം വായനക്കാർക്ക് കണ്ടെത്താൻ വിടുന്ന രീതി.
ഉത്തരം ഞാൻ പറയുന്നില്ല .
അത്  ഉൾക്കൊള്ളാൻ നിങ്ങൾക്ക് ആയിട്ടില്ല എന്നാണ് പലപ്പോഴും കവി സൂചിപ്പിക്കുന്നത്.
അവലംബം Masnavi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മസ്‌കിംഗം നദി
മസ്‌കിംഗം നദി ( Shawnee : Wakatamothiipi ) യു.എസ്. സംസ്ഥാനമായ ഒഹായോയുടെ തെക്കുകിഴക്കൻ മേഖലയിലൂടെ ഒഴുകുന്ന ഏകദേശം 111 മൈൽ (179 കിലോമീറ്റർ) നീളമുള്ള ഒഹായോ നദിയുടെ ഒരു പോഷകനദിയാണ്.
പത്തൊൻപതാം നൂറ്റാണ്ടിലെ ഒരു പ്രധാന വാണിജ്യ ജലപാതയായിരുന്ന ഇത്, ഒഹായോയുടെ കിഴക്കൻ മലയോര പ്രദേശങ്ങളിലൂടെ തെക്കോട്ട് ഒഴുകുന്നു.
ഒഹായോ നദിയുമായുള്ള ബന്ധം വഴി, ഇത് മിസിസിപ്പി നദിയുടെ നീർത്തടത്തിന്റെ ഭാഗമാണ്.
ലോക്കുകളുടേയും അണക്കെട്ടുകളുടേയും ഒരു പരമ്പരയിലൂടെ നദിയുടെ കൂടുതൽ ഭാഗവും സഞ്ചാരയോഗ്യമാണ്.
കിഴക്കൻ-മധ്യ ഒഹായോയിലെ കോഷോക്‌ടണിൽ വാൽഹോണ്ടിംഗ്, ടസ്കരാവാസ് നദികളുടെ സംഗമസ്ഥാനത്താണ് മസ്‌കിംഗം നദി രൂപപ്പെടുന്നത്.
ഇത് തെക്കോട്ട് വക്രഗതിൽ കോൺസ്‌വില്ലെ, ഡ്രെസ്‌ഡൻ ഗ്രാമങ്ങൾ പിന്നിട്ട് സാനെസ്‌വില്ലിലേക്കും പിന്നീട് തെക്കുപടിഞ്ഞാറൻ ദിശയിലേയ്ക്ക് തിരിഞ്ഞ് ദക്ഷിണ സാൻസ്‌വില്ലെ, ഫിലോ, ഗെയ്‌സ്‌പോർട്ട്, മാൾട്ട, മക്കോണൽസ്‌വില്ലെ, ബെവർലി, ലോവൽ, സ്റ്റോക്ക്‌പോർട്ട്, ഡെവോല തുടങ്ങിയ ഗ്രാമങ്ങളിലൂടെ ഒഴുകുന്നു.
ഇത് മാരിയറ്റ പട്ടണത്തിനു സമീപം ഒഹായോ നദിയുമായി ചേരുന്നു.
മസ്കിംഗം നദി അതിന്റെ മുന്നോട്ടുള്ള ഗതിയിൽ കോൺസ്‌വില്ലിനടുത്ത് വിൽസ് ക്രീക്ക്; ഡ്രെസ്‌ഡനിൽ വച്ച് വകറ്റോമിക ക്രീക്ക്; സാൻസ്‌വില്ലെയിൽവച്ച് ലിക്കിംഗ് നദി; ദക്ഷിണ സാൻസ്‌വില്ലിലെയിൽവച്ച് മോക്‌സഹാല ക്രീക്ക്; ബെവർലിക്ക് സമീപത്തുവച്ച് വുൾഫ് ക്രീക്ക് എന്നിവയെ സ്വീകരിക്കുന്നു.
Marietta quadrangle, Ohio.
7.5 Minute Series.
Washington, D.C.: USGS, 1994.
↑ ↑ ↑ ↑ DeLorme (1991).
Ohio Atlas Gazetteer .
ISBN 0-89933-233-1
മസ്ഹർ ഹംസ
മലയാളസിനിമയിലെ ഒരു  വസ്ത്രാലങ്കാരകനാണ് മസ്ഹർ ഹംസ .
മലപ്പുറം ജില്ലയിലെ താനൂരി ലാണ് മസ്ഹർ ജനിച്ചത്.
പരസ്യചിത്രങ്ങൾക്കു വേണ്ടിയാണ്‌ ആദ്യമായി മസ്ഹർ വസ്ത്രാലങ്കാരം നിർ‌വഹിച്ചത്.
2013ൽ സമീർ താഹിർ സംവിധാനം ചെയ്ത നീലാകാശം പച്ചക്കടൽ ചുവന്ന ഭൂമി എന്ന ചലചിത്രത്തിലൂടെയാണ് മസ്ഹർ ആദ്യമായി സിനിമയിൽ വസ്ത്രാലങ്കാരം നിർവഹിക്കുന്നത്.
വസ്ത്രാലങ്കാരം നിർ‌വഹിച്ച ചിത്രങ്ങൾ Year Film Language Director 2013 നീലാകാശം പച്ചക്കടൽ ചുവന്ന ഭൂമി മലയാളം സമീർ താഹിർ 2014 സെക്കന്റ്സ് Malayalam അനീഷ് ഉപാസന 2014 മസാല റിപ്പബ്ലിക് Malayalam വിഷാക് 2015 ചന്ദ്രേട്ടൻ എവിടെയാ Malayalam സിദ്ധാർഥ് ഭരതൻ 2015 ഉറുമ്പുകൾ ഉറങ്ങാറില്ല Malayalam ജിജു അശോകൻ 2016 കലി Malayalam സമീർ താഹിർ 2016 കമ്മട്ടിപാടം Malayalam രാജീവ് രവി 2016 കിസ്മത്ത് Malayalam ഷാനവാസ് ബാപുട്ടി 2016 ഷാജഹാനും പരീകുട്ടിയും Malayalam ബോബൻ സാമുവൽ 2017 പറവ Malayalam സൗബിൻ സാഹിർ 2017 ദിവാഞ്ചിമൂല ഗ്രാന്റ് പിക്സ് Malayalam അനിൽ രാധാക്രിഷ്ണൻ 2017 ട്രാൻസ് Malayalam അൻവർ റഷീദ് 2017 സുഡാനി ഫ്രം നൈജീരിയ Malayalam സക്കരിയ അവലംബം Stitching together a dream പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മസ്ഹർ ഹംസ Stitching together a dream Stitching His Way to Success കലി സിനിമ
മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി ഇംഗ്ലീഷ് വിലാസം https://ml.wikipedia.org/wiki/Massachusetts_Institute_of_Technology
അമേരിക്കയിൽ മസാച്യുസെറ്റ്സ് സംസ്ഥാനത്ത് കേബ്രിഡ്ജിൽ സ്ഥിതി ചെയ്യുന്ന ലോകപ്രസിദ്ധമായ ഒരു സ്വകാര്യ ഗവേഷണ യൂണിവേഴ്സിറ്റിയാണ് മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (Massachusetts Institute of Technology) ( MIT ).
ഈ യൂണിവേഴ്സിറ്റിയിൽ അഞ്ച് സ്കൂളുകളും, ഒരു കോളേജും ഉണ്ട്.
മൊത്തം 32 അകാദമിക് വിഭാഗങ്ങൾ ഉണ്ട്.
പ്രധാനമായും ശാസ്ത്ര ,സാങ്കേതിക മേഖലയിലാണ് ഈ യൂണിവേഴ്സിറ്റി ശാസ്ത്രീയ ഗവേഷണം നടത്തി വരുന്നത്.
1861-ൽ വില്ല്യം ബാർട്ടൺ റോജേറ്സ് ആണ്‌ എം.ഐ.ടി സ്ഥാപിച്ചത്.
അമേരിക്കയിൽ വൻ തോതിൽ നടന്ന വ്യവസായവൽക്കരണത്തിന്റെ ഭാഗമായി സ്ഥാപിതമായ എം.ഐ.ടി. ജെർമ്മൻ സർവ്വകലാശാലാ മാതൃക സ്വീകരിക്കുകയും പരീക്ഷണശാലാ അധിഷ്ഠിത പഠനപ്രക്രിയയ്ക്ക് പ്രത്യേക ഊന്നൽ നൽകിപ്പോരുകയും ചെയ്യുന്നു.
1916 -ൽ ആണ്‌ ഇപ്പോൾ നിലവിലുള്ള 168 ഏക്കർ ക്യാമ്പസ്സ് തുറന്നത്.
രണ്ടാം ലോക മഹായുദ്ധത്തിലും ശീതയുദ്ധകാലത്തും എം.ഐ.ടി.യിലെ ഗവേഷകർ കമ്പ്യൂട്ടർ, റഡാർ തുടങ്ങി പ്രതിരോധ സാങ്കേതികവിദ്യാ സംബന്ധിയായ ഗവേഷണങ്ങളിൽ സജീവമായി പങ്കുകൊണ്ടു.
കഴിഞ്ഞ 60 വർഷ കാലയളവിൽ എം.ഐ.ടി.യുടെ അക്കാദമിക പ്രവർത്തന മണ്ടലം ഭൗതിക ശാസ്ത്രം, എഞ്ജിനീയറിങ് എന്നിവയുടെ തലവും കടന്ന് സാമൂഹിക ശാസ്ത്ര വിഷയങ്ങളായ ധനതത്വശാസ്ത്രം, ഫിലോസഫി, ഭാഷാശാസ്ത്രം, രാഷ്ട്രതന്ത്രം, മാനേജ്മെന്റ് എന്നിവയിലേക്കും വ്യാപിക്കുകയുണ്ടായി.
2007-2008 അക്കാദമിക വർഷത്തിൽ 4172 ബിരുദവിദ്യാർത്ഥികളും 6048 ബിരുദാനന്തര ബിരുദവിദ്യാർത്ഥികളും ഉണ്ടായിരുന്ന എം.ഐ.ടി.യിൽ 1008 അദ്ധ്യാപകരും പ്രവർത്തിച്ചു.
എം.ഐ.ടി.യുടെ എൻഡോവ്മെന്റുകളും ഗവേഷണ ചെലവുകളും അമേരിക്കൻ സർവ്വകലാശാലകളിൽ വച്ച് ഏറ്റവും വലിയ തുകകളിൽ ഒന്നാണ്‌.
73 നൊബേൽ സമ്മാന ജേതാക്കൾ, 47 നാഷണൽ മെഡൽ ഓഫ് സയൻസ് ജേതാക്കൾ, 31 മാക്‌ആർതർ ഫെല്ലോകൾ എന്നിവരെക്കൊണ്ട് സമ്പന്നമാണ്‌ എം.ഐ.ടി.യുടെ അക്കാദമിക് സമൂഹം.
സർവകലാശാലയും ഭരണക്രമവും
എം.ഐ.ടി കോർപ്പറേഷൻ എന്ന സ്വകാര്യമായി തിരഞ്ഞെടുക്കപ്പെട്ട ബോർഡ് ഓഫ് ട്രസ്റ്റീസിന്റെ ഭരണത്തിലും ഉടമസ്ഥതയിലുമുള്ള ലാഭേഛ്ഛയില്ലാതെ പ്രവർത്തിക്കുന്ന സ്ഥാപനം എന്ന നിലയിലാണ്‌ എം.ഐ.ടി.യുടെ ഭരണക്രമം രൂപപ്പെടുത്തിയിരിക്കുന്നത്.
ശാസ്ത്ര, സാങ്കേതിക, വിദ്യാഭ്യാസ, പൊതു സേവന രംഗത്തു നിന്നുമുള്ള 74 പ്രഗൽഭമതികൾ ഉൾക്കൊള്ളുന്ന ഇപ്പോഴത്തെ ബോർഡ് ഓഫ് ട്രസ്റ്റീസിന്റെ ചെയർമാൻ ഡാനാ.
ജി.മീഡ് ആണ്‌.
ഈ കോർപ്പറേഷൻ ആണ്‌ എം.ഐ.ടി.യുടെ ബഡ്ജറ്റ്, പുതിയ അക്കാദമിക്ക് കാര്യപരിപാടികൾ, ബിരുദങ്ങൾ, അദ്ധ്യാപകനിയമനങ്ങൾ എന്നിവയ്ക്ക് അന്തിമ അംഗീകാരം നൽകുന്നത്.
എം.ഐ.ടി.യുടെ ചീഫ് എക്സിക്യൂട്ടീവ് ഓഫീസർ ആയി പ്രവർത്തിക്കുകയും ഫാക്കൾട്ടിയുടെ അദ്ധ്യക്ഷസ്ഥാനം വഹിക്കുകയും ചെയ്യുന്ന അദ്ധ്യക്ഷനെ തിരഞ്ഞെടുക്കുന്നതും എം.ഐ.ടി കോർപ്പറേഷൻ ആണ്‌.
ഡിസംബർ 2004 മുതൽ അദ്ധ്യക്ഷസ്ഥാനം വഹിക്കുന്ന സൂസൻ ഹോക്ക്ഫീൽഡ് ആണ്‌ എം.ഐ.ടി.യുടെ പതിനാറാമത്തെ പ്രസിഡന്റ്.
എം.ഐ.ടി.യുടെ എൻഡോവ്മെന്റുകളും മറ്റു സാമ്പത്തിക സ്വത്തുക്കളും കൈകാര്യം ചെയ്യുന്നത് ഒരു സബ്സിഡയറിയായ  എം.ഐ.ടി. ഇൻവെസ്റ്റ്മെന്റ് മാനേജ്മെന്റ് കമ്പനിയാണ്‌.
സർവകലാശാലയ്ക്ക് കീഴിൽ 5 സ്കൂളുകളും (ശാസ്ത്രം, എൻജിനീയറിംഗ്, ആർക്കിറ്റെച്ചർ, മാനേജ്മെന്റ്, ഹ്യുമാനിറ്റീസ്, കല, സാമൂഹിക ശാസ്ത്രങ്ങൾ)ഒരു കലാലയവും (വിറ്റേക്കർ കോളേജ് ഓഫ് ഹെൽത്ത് സയൻസെസ് റ്റെക്നോളജി) പ്രവർത്തിക്കുന്നു.
നിയമം, വൈദ്യം എന്നീ വിഷയങ്ങൾക്ക് എം.ഐ.ടി.യിൽ സ്കൂളുകൾ നിലവിലില്ല.
ഇവിടുത്തെ 32 അക്കാദമിക വിഭാഗങ്ങളുടെയും തലവൻമാർ അതതു സ്കൂളിന്റെ ഡീനിന്റെ കീഴിലാണ്‌ പ്രവർത്തിക്കുന്നത്.
സ്കൂൾ ഡീൻ എം.ഐ.ടി പ്രസിഡന്റിനു കീഴിലുള്ള പ്രൊവോസ്റ്റിനു കീഴിൽ പ്രവർത്തിക്കുന്നു.
ഇവിടെ നിലവിലുള്ള ഫാക്കൾട്ടി കമ്മിറ്റികൾ എം.ഐ.ടി.യുടെ കരിക്കുലം, വിദ്യാർത്ഥി ജീവിതം, മറ്റു ഭരണകാര്യങ്ങൾ എന്നിവയിൽ വലിയ തോതിൽ സ്വാധീനം ചെലുത്തിവരുന്നു.
ക്യാമ്പസ്സ്
എം.ഐ.ടി.യുടെ 168 ഏക്കർ കേം‌ബ്രിഡ്ജ് ക്യാമ്പസ്സ് ചാൾസ് നദിയുടെ വടക്കേ തീരത്ത് ഒരു മൈലോളം വ്യാപിച്ചുകിടക്കുന്നു.
മാസ്സച്ചുസ്സെറ്റ്സ് അവെന്യൂ എന്നറിയപ്പെടുന്ന വീഥി എം.ഐ.ടി.ക്യാമ്പസ്സിനെ രണ്ടായി വിഭജിച്ചാണ്‌ കടന്നുപോകുന്നത്.
ക്യാമ്പസ്സിന്റെ വറ്റക്കു കിഴക്കൻ അഗ്രത്തിലെ കെൻഡാൾ സ്ക്വയറിലാണ്‌ കെൻഡാൾ എം.ബി.റ്റി.
എ റെഡ്‌ലൈൻ ട്രെയിൻ സ്റ്റേഷൻ സ്ഥിതി ചെയ്യുന്നത്.
ക്യാമ്പസ്സിനുള്ളിലുള്ള ആണവ റിയാക്ടർ അമേരിക്കൻ യൂണിവേഴ്സിറ്റികളിൽ ഉള്ളതിൽ വെച്ച് ഏറ്റവും വലുതാണ്‌.
ക്യാമ്പസ്സിലെ മറ്റു പ്രധാന സാങ്കേതിക സൗകര്യങ്ങളാണ്‌ പ്രഷറൈസ്ഡ് വിൻഡ് ടണ്ണൽ, കപ്പൽ, മറ്റു സാമുദ്രിക രൂപകല്പനകൾ പരീക്ഷിക്കുന്നതിനായുള്ള റ്റോവിങ്ങ് ടാങ്ക് എന്നിവ.
2005-ൽ പൂർത്തിയായ എം.ഐ.ടി.യുടെ വയർലെസ്സ് നെറ്റ്വർക്ക് , 3000 പ്രവേശന ബിന്ദുക്കളോടു കൂടിയതും 9,400,000 സ്ക്വയർ ഫീറ്റ് ക്യാമ്പസ്സിനെ ബന്ധിപ്പിക്കുന്നതുമാകുന്നു.
2007-ൽ എം.ഐ.ടി.ക്യാമ്പസ്സിലെ ഗവേഷണ പ്രവർത്തനങ്ങൾക്കായി $598.3 മില്ല്യൺ ചിലവഴിക്കപ്പെട്ടു.
അമേരിക്കൻ സർക്കാരാണ്‌ ഗവേഷണങ്ങളുടെ     പ്രധാന സാമ്പത്തിക ശ്രോതസ്സ്.
സ്ഥിരം അദ്ധ്യാപകരെ കൂടാതെ 3500-ഓളം ഗവേഷകർ എം.ഐ.ടി.ക്ക‌ വേണ്ടി ഗവേഷണ പ്രവർത്തനങ്ങളിൽ ഏർപ്പെട്ടിരിക്കുന്നു.
2006 അക്കാദമിക വർഷത്തിൽ എം.ഐ.ടി. ഗവേഷക സമൂഹം 487 കണ്ടുപിടിത്തങ്ങൾ നടത്തുകയും, 314 പേറ്റന്റ് അപേക്ഷകൾ നൽകുകയും, 149 പേറ്റന്റ്റുകൾ നേടിയെടുക്കുകയും, $129.2 മില്ല്യൺ റോയൽറ്റി ഇനത്തിലും മറ്റു വരുമാന മാർഗ്ഗങ്ങളിൽ നിന്നുമായി സമ്പാദിക്കുകയും ചെയ്തു.
ഇലക്ട്രോണിക്സ് രംഗത്തു മാഗ്നെറ്റിക് കോർ മെമ്മറി, റഡാർ, സിംഗിൾ ഇലെക്ട്രോൺ ട്രാൻസിസ്റ്ററുകൾ തുടങ്ങിയ സാങ്കേതിക വിദ്യകൾ കണ്ടുപിടിക്കുകയോ അടിസ്ഥാനപരമായ ഘടകങ്ങൾ വികസിപ്പിച്ചെടുക്കുകയോ ചെയ്തതു എം.ഐ.ടി. ഗവേഷകരാണ്‌.
കമ്പ്യൂട്ടർ സയൻസിലെ സൈബർ നെറ്റിക്സ്, ആർട്ടിഫിഷ്യൽ ഇന്റ്റലിജെൻസ്, കമ്പ്യൂട്ടർ ഭാഷകൾ, റോബോട്ടിക്സ് തുടങ്ങിയ രംഗങ്ങളിൽ എം.ഐ.ടി. ഗവേഷകർ അടിസ്ഥാനപരമായ സംഭാവനകൾ നൽകിയിട്ടുണ്ട്.
ഭൗതിക, ശാസ്ത്ര വിഭാഗത്തിലെ എം.ഐ.ടി. ഫാക്കൽറ്റി അംഗങ്ങൾക്കു 8 നോബെൽ സമ്മാനങ്ങളും, 4 ഡിറാക് മെഡലുകളും, 3 വൂൾഫ് പ്രൈസ്സുകളും ലഭിച്ചിട്ടുണ്ട്.
രസതന്ത്രം, ജീവശാസ്ത്രം മേഖലകളിലും ഒട്ടനവധി സമ്മാനങ്ങൾ എം.ഐ.ടി. കുടുംബത്തിനു സ്വന്തമാണ്‌.
വിദ്യാർത്ഥികൾ അദ്ധ്യാപക സമൂഹം പൂർവ വിദ്യാർത്ഥികൾ
110,000 ന്‌ മുകളിൽ വരുന്ന എം.ഐ.ടി.യുടെ പൂർവ്വ വിദ്യാർത്ഥി സമൂഹം ശാസ്ത്രീയ ഗവേഷണം, പൊതു സേവനം, വിദ്യാഭ്യാസം, ബിസിനസ്സ് തുടങ്ങി രംഗങ്ങളിൽ പ്രഗൽഭമതികളും ഉന്നതസ്ഥാനീയരുമാണ്‌.
26 എം.ഐ.ടി. പൂർവ്വവിദ്യാർത്ഥികൾ നൊബേൽ സമ്മാന ജേതാക്കളും 37 പേർ റോഡ്സ് സ്കോളർമാരുമാണ്‌.
മുൻ ഐക്യരാഷ്ട്രസഭാ സെക്രട്ടറി ജനറൽ കോഫി അന്നാൻ , ബ്രിട്ടീഷ് വിദേശകാര്യ മന്ത്രി ഡേവിഡ് മിലിബാൻഡ് , ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹു , മുൻ അമേരിക്കൻ ഫെഡെറൽ റിസർവ് ചെയർമാൻ ബെൻ ബെർണാങ്കി എന്നിവർ പൊതു രംഗത്തുള്ള എം.ഐ.ടി. പൂർവ്വവിദ്യാർത്ഥികളിൽ പ്രമുഖരാണ്‌.
എം.ഐ.ടി. പൂർവ്വവിദ്യാർത്ഥികൾ ആരംഭിക്കുകയോ സഹ സ്ഥാപകരോ ആയ ചില പ്രമുഖ സ്ഥാപനങ്ങളാണ്‌ ഇന്റെൽ, മക്ഡണ്ണൽ ഡഗ്ലസ്സ്, ടെക്സാസ് ഇൻസ്ട്രുമെന്റ്സ്, 3കോം, ക്വാൽകോം, ബോസ് എന്നിവ.
2009-ൽ നടന്ന ഒരു പഠനം അവകാശപ്പെടുന്നത് എം.ഐ.ടി. കുടുംബത്തിലെ അംഗങ്ങൾ തുടങ്ങിയ സ്ഥാപനങ്ങളുടെ മൊത്തം വരുമാനം ലോകത്തിലെ ഏറ്റവും വലിയ പതിനേഴാമത്തെ സാമ്പത്തിക വ്യവസ്ഥയാകുമെന്നാണ്‌.
ചിത്രശാല ചിത്രങ്ങൾ റോജേഴ്സ് ബിൽഡിംഗ്, 1866-1938 സ്റ്റാറ്റ സെന്റർ സ്റ്റാറ്റ സെന്റർ സ്റ്റാറ്റ സെന്റർ എംഐടി മീഡിയ ലാബ് അവലംബം പുറത്തേക്കുള്ള കണ്ണികൾ Wikimedia Commons has media related to Massachusetts Institute of Technology .
Official MIT Website Early Maps of both the Boston and Cambridge Campuses Archived 2010-05-06 at the Wayback Machine .
MIT OpenCourseWare - Free online publication of nearly all MIT course materials MIT Maps Archived 2006-12-05 at the Wayback Machine .
മസ്‌ലഹ
ഇസ്‌ലാമിക ശരീഅത്തിന്റെ അടിസ്ഥാനമായി കണക്കാക്കപ്പെടുന്ന ഒരു ആശയമാണ് മസ്‌ലഹ ( അറബി : مصلحة ‬ , lit. പൊതുതാത്പര്യം ) .
ഉസൂലുൽ ഫിഖ്‌ഹിന്റെ രീതിശാസ്ത്രത്തിന്റെ ഒരടിസ്ഥാനമാണ് ഇത്.
ഏതെങ്കിലും പ്രത്യേക സാഹചര്യത്തിന്റെയോ ആവശ്യത്തിന്റെയോ അടിസ്ഥാനത്തിൽ ഇസ്‌ലാമിക സമൂഹത്തിന്റെ പൊതു താത്പര്യം മുൻനിർത്തി അനുമതിയോ നിരോധനമോ ഏർപ്പെടുത്തുന്നതാണ് മസ്‌ലഹ എന്നതിന്റെ രീതി .
ഖുർആൻ, സുന്നത്ത്, ഇജ്മാഅ്, ഖിയാസ് തുടങ്ങിയ സാമ്പ്രദായിക രീതികളാൽ നിയന്ത്രിക്കപ്പെടാത്ത ആനുകാലിക വിഷയങ്ങളിൽ മസ്‌ലഹ പ്രയോഗിക്കപ്പെടുന്നു.
വിവിധ മദ്‌ഹബുകളിൽ വ്യത്യസ്ത തലങ്ങളിൽ  മസ്‌ലഹ ഉപയോഗിക്കപ്പെടുന്നു .
സമകാലിക നിയമപ്രശ്നങ്ങളിലെ വിധികൾക്കായി വിപുലമായി ഉപയോഗിക്കപ്പെടാവുന്നതിനാൽ ആധുനിക കാലത്ത് മസ്‌ലഹ എന്ന പ്രക്രിയ കൂടുതൽ പ്രാധാന്യമർഹിക്കുന്നു.
മസ്ബെയ്റ്റ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Masbate_Island
മസ്ബെയ്റ്റ് ദ്വീപ് (Masbate Island) ഫിലിപ്പൈൻസിലെ മസ്‌ബെയ്റ്റ് പ്രവിശ്യയിലെ മൂന്നു പ്രധാന ദ്വീപുകളിലെ ഏറ്റവും വലിയ ദ്വീപാണ്.
മറ്റു രണ്ടു ദ്വീപുകൾ റ്റിക്കാവോ ദ്വീപും, ബുറിയാസ് ദ്വീപുമാണ്.
ഇത്  ഫിലിപ്പൈൻസിലെ
പതിനൊന്നാമത്തെ വലിയ ദ്വീപും ലോകത്തിലെ 155-ാമതു ദ്വീപുമാണ്.
ജനസംഖ്യ  അനുസരിച്ച്  ലോകത്തെ എഴുപതാം  സ്ഥാനമുള്ള  ദ്വീപാണിത്.
ഈ ദ്വീപ് ഒരു നഗരവും 14 മുനിസിപ്പാലിറ്റിയുമായി വിഭജിച്ചിട്ടുണ്ട്.
ആകെ ജനസംഖ്യ 706,897 ആണ്.
മസ്ബെയ്റ്റ് ദ്വീപ് ഹയാൻ ചുഴലിക്കാറ്റിന്റെ (സ്യൂപ്പർ ടൈഫോൺ യൊലാൻട ) ആഘാതത്തിൽ നിന്നും മുക്തമായിട്ടില്ല.15,700 ജനങ്ങളെ അന്നു മാറ്റിപ്പാർപ്പിക്കേണ്ടി വന്നു.
മസ്റ്റാഷ് ഫങ്ക് ഇംഗ്ലീഷ് വിലാസം https://ml.wikipedia.org/wiki/Mustache_Funk
വിറ്റാലി ബാർഡെറ്റ്‌സ്‌കി രചിച്ച് ഒലെക്‌സാണ്ടർ കോവ്‌ഷ് സംവിധാനം ചെയ്ത  ഒരു ഉക്രേനിയൻ ഡോക്യുമെന്ററി ചിത്രമാണ് മസ്റ്റാഷ് ഫങ്ക് .
1970-കളിൽ ഉക്രേനിയൻ SSR-ൽ പോപ്പ് സംഗീതത്തിന്റെ ആവിർഭാവത്തെ ഈ സിനിമ വിശദമാക്കുന്നു.
2020 അവസാനം നടന്ന 49-ാമത് കൈവ് ഇന്റർനാഷണൽ ഫിലിം ഫെസ്റ്റിവൽ "മോലോഡിസ്റ്റ്" യിൽ ഈ ചിത്രം പ്രീമിയർ ചെയ്തു.
2021 ജൂൺ 24 ന് ഉക്രേനിയൻ സിനിമാശാലകളിൽ റിലീസ് ചെയ്തു.
1960-കളുടെ അവസാനത്തിൽ, യുവാക്കളെ പാശ്ചാത്യ സംഗീതത്തിൽ നിന്ന് പിന്തിരിപ്പിക്കാൻ സോവിയറ്റ് പൊളിറ്റ്ബ്യൂറോ പാശ്ചാത്യരുടേതിന് സമാനമായ സംഗീത ഗ്രൂപ്പുകൾ സൃഷ്ടിക്കാൻ നിർദ്ദേശിച്ചു.
വോക്കൽ, ഇൻസ്ട്രുമെന്റൽ മേളങ്ങൾ എന്നറിയപ്പെടുന്ന ഈ ഗ്രൂപ്പുകൾ ഉക്രേനിയൻ പോപ്പ് സംഗീതത്തിന്റെ "സുവർണ്ണ കാലഘട്ടം" എന്ന് ചിലർ വിളിച്ചു.
അക്കാലത്തെ പ്രശസ്ത ബാൻഡുകളിലെ ഭൂരിഭാഗം അംഗങ്ങളും മീശ ധരിച്ചിരുന്നതിനാൽ ചിത്രത്തിന്റെ സ്രഷ്‌ടാക്കൾ ഇതിന് മസ്റ്റാഷ് ഫങ്ക് എന്ന പേര് നൽകി.
സ്മെറിച്ക, സ്വിത്യാസ്, ആർനിക്ക, കോബ്സ, പാറ്റേൺസ് ഓഫ് റോഡ്സ്, മാർച്ച്, ബെൽസ്, വെള്ളച്ചാട്ടം എന്നിവയുൾപ്പെടെ ഈ കാലഘട്ടത്തിലെ വിവിധ ഗ്രൂപ്പുകളുടെ കഥകൾ സിനിമ പര്യവേക്ഷണം ചെയ്യുന്നു.
ഉക്രേനിയൻ സംഗീത ജേണലിസ്റ്റും കച്ചേരി പ്രമോട്ടറും ഓഷ്യൻ എൽസയും സ്ക്രിയാബിനും ഉൾപ്പെടെ നിരവധി ഉക്രേനിയൻ പോപ്പ് ബാൻഡുകളുടെ മുൻ മാനേജരുമായ വിറ്റാലി "ബാർഡ്" ബാർഡെറ്റ്‌സ്‌കിയാണ് ഈ ചിത്രത്തിന്റെ രചന നിർവ്വഹിച്ചത്.
പ്രൊഡക്ഷനും റിലീസും
"T.T.M" എന്ന സ്റ്റുഡിയോയാണ് ചിത്രം നിർമ്മിച്ചത്.
10-ാമത് സംസ്ഥാന സിനിമാ മത്സരത്തിൽ ഈ പ്രോജക്റ്റ് വിജയിയായിരുന്നു.
അത് ഉക്രെയ്നിലെ സ്റ്റേറ്റ് ഫിലിം ഏജൻസിയിൽ നിന്നും ഉക്രെയ്നിലെ സാംസ്കാരിക മന്ത്രാലയത്തിൽ നിന്നും 1.7 ദശലക്ഷം യൂറോയുടെ പിന്തുണ സ്വീകരിച്ചു.
ഇത് 2019 ൽ ചിത്രീകരിച്ചെങ്കിലും COVID-19 പാൻഡെമിക് കാരണം അതിന്റെ റിലീസ് വൈകി.
ഇത് ഒടുവിൽ 2021 ജൂൺ 24-ന് ഉക്രെയ്നിൽ പുറത്തിറങ്ങി.
റഷ്യൻ ഭാഷയിലുള്ള ഉക്രേനിയൻ ഇൻഫർമേഷൻ പോർട്ടൽ "ITC.ua" ചിത്രത്തിന് 5-ൽ 4 നക്ഷത്രങ്ങൾ നൽകി.
"ഇത് യഥാർത്ഥ ഉക്രേനിയൻ സംഗീതത്തെക്കുറിച്ചുള്ള കൃത്യമായ കഥയാണ്, [ഇത്] സംസ്കാരത്തെക്കുറിച്ചുള്ള സോവിയറ്റ് വീക്ഷണങ്ങളേക്കാൾ വളരെ രസകരവും പുരോഗമനപരവുമായിരുന്നു" എന്ന് എഴുതി.
അവലംബം പുറംകണ്ണികൾ Official movie trailer
മസ്റ്റെലൈഡ് ഇംഗ്ലീഷ് വിലാസം https://ml.wikipedia.org/wiki/Mustelidae
സസ്തനികളിലെ ഒരു കുടുംബമാണ് മസ്റ്റെലൈഡ് - Mustelidae .
ഇതിലെ ഒരു പ്രധാന ഉപകുടുംബമാണ് നീർനായയുടേത് .
യൂറോപ്യൻ ധ്രുവപ്പൂച്ച , ധ്രുവപ്പൂച്ച , തറക്കരടി എന്നിവ ഈ കുടുംബത്തിൽ ഉൾപ്പെടുന്നവയാണ്.
അവലംബം കുടുതൽ വായിക്കാൻ
മസ്സി ദ്വീപ്
കാനഡയിലെ നുനാവട് പ്രദേശത്തുള്ള ക്വിക്കിഗ് തലൂക്ക് പ്രദേശത്തെ ബാഥുർസ്റ്റ് എന്ന ദ്വീപുസമൂഹത്തിന്റെ ഭാഗമായ ആൾത്താമസമില്ലാത്ത ദ്വീപാണ് മാസ്സി ദ്വീപ് ( Massey Island ).
ആർക്ടിക് സമുദ്രത്തിലാണിതു സ്ഥിതിചെയ്യുന്നത്.
ലെ വണിയരിന്റെ തെക്കും അലസാണ്ടർ ദ്വീപിന്റെ വടക്കും ആണിതു നിൽക്കുന്നത്.
ഇതിനു 432 km 2 (167 sq mi) വിസ്തീർണ്ണമുണ്ട്.
47 kilometres (29 mi) നീളവും 34 kilometres (21 mi) വീതിയുമുണ്ട്.
ഈ ദ്വീപിനെ കാനഡയുടെ മുൻ ഗവർണ്ണർ ജനറൽ ആയിരുന്ന വിൻസെന്റ് മസിയുടെ പേരിലാണ് അറിയപ്പെടുന്നത്.
മൈസൂറിന്റെയും കൂർഗിന്റെയും രാഷ്ട്രീയചരിത്രം (1565–1760)
മൈസൂ റിന്റെയും കൂർഗ് ഗിന്റെയും രാഷ്ട്രീയചരിത്രം (1565–1760) ദക്ഷിണേന്ത്യ യിലെ ഡെക്കാൺ പീഠഭൂമി യിൽ സ്ഥിതിചെയ്യുന്ന മൈസൂർ രാജ്യത്തിന്റെയും കൂർഗ് പ്രവിശ്യയുടെയും രാഷ്ട്രീയചരിത്രമാണ് (ഭൂപടം 1).
ഈ ചരിത്രം തുടങ്ങുന്നത് 1565ൽ ഹിന്ദു സാമ്രാജ്യമായ വിജയനഗര സാമ്രാജ്യത്തിന്റെ നാശത്തോടെയും ഈ ചരിത്രം അവസാനിക്കുന്നത്, 1761ൽ സുൽത്താ നായ ഹൈദരാലി യുടെ ഉയർച്ചയോടെയുമാണ്.
വിജയനഗര സാമ്രാജ്യത്തിന്റെ ഉന്നതിയിൽ (1350–1565), മൈസൂറും കൂർഗും ഭരിച്ചിരുന്നത് രാജാക്കന്മാരോ, സാമന്തന്മാരോ ജന്മികളോ ആയിരുന്നു.
ഓരോ രാജാവും ഒരു ചെറുതുണ്ട് ഭൂമി കൈവശംവച്ചിരുന്നു.
ഓരോ രാജാവും ചക്രവർത്തിക്കുള്ള സൈനികരേയും പണമായി കപ്പവും നൽകിയിരുന്നു.
ചക്രവർത്തിയുടെ സാമ്രാജ്യത്തിന്റെ തകർച്ചയിൽ തങ്ങളെ നിയന്ത്രിക്കാനാരുമില്ലാതെ വന്നപ്പോൾ പല രാജ്യങ്ങളും സാമ്രാജ്യത്തോടുള്ള തങ്ങളുടെ വിധേയത്വം 
അവസാനിപ്പിച്ച് സ്വതന്ത്രമായി നിലക്കാനും ചിലർ തങ്ങളുടെ രാജ്യവിസ്തൃതി യുദ്ധത്തിലൂടെയും മറ്റും വികസിപ്പിക്കാനും തുടങ്ങി.
പ്രത്യേകിച്ച് പടിഞ്ഞാറൻ ഇന്ത്യയിൽ.
ഈ പുതിയ അനിശ്ചിതാവസ്ഥയിൽ തങ്ങൾക്കുണ്ടായ അനുകൂലസാഹചര്യം മുതലെടുത്ത് പലകാലങ്ങളിലായി വടക്കുനിന്നും വന്ന അനേകം ശക്തികൾ ഈ പ്രദേശത്തെ ആക്രമിച്ചു കീഴടക്കിഭരണം തുടങ്ങി.
ഇവയിൽ പ്രമുഖമായത്, വടക്കുപടിഞ്ഞാറൻ ഭാഗത്തേയ്ക്ക് ബിജാപ്പൂർ സുൽത്താനത്തും വടക്കുകിഴക്കൻ ഭാഗത്തേയ്ക്ക് ഗോൽക്കൊണ്ട സുൽത്താനത്ത്, കൂടുതൽ വടക്കുകിഴക്കായി മറാത്ത സാമ്രാജ്യം, കൂടുതൽ വടക്കുകിഴക്കായി, മുഗൾ സാമ്രാജ്യം കൂടുതൽ വടക്കും ആയി.